gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6439, del 17-01-2011 (2010/14508)

Informació pública de la modificació puntual d'ordenació detallada del Pla Parcial del Sector Parc Industrial Mediambiental les Coves.
--------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/14989


Data del document
:   21-12-2010

Organisme emissor
:   Ajuntament de les Coves de Vinromà

Tipus de document
:   Anunci

Descriptors 

:   * Coves de Vinromà, les
    * pla d'urbanisme
    * administració local

Informació pública de la modificació puntual d'ordenació detallada del Pla Parcial del Sector Parc Industrial Mediambiental les Coves. [2010/14459]  
Per Resolució de l'Alcaldia de l'Ajuntament de 21 de desembre de 2010, se sotmet a exposició al públic, per un mes, el document de modificació puntual d'ordenació detallada del Pla Parcial del Sector Parc Industrial Mediambiental les Coves, mitjançant la inserció del corresponent edicte en el Diari Oficial de la Comunitat Valenciana, en un diari no oficial de màxima difusió en la localitat i en la pàgina web municipal.  
Lloc on es poden realitzar consultes: Secretaria, oficina tècnica i web municipals.  
Horari d'atenció en l'Ajuntament: de dilluns a divendres, de 10.00 a 14.00 hores.  
Termini: un mes des de l'endemà de la publicació d'aquest anunci en el DOCV.  
Òrgan administratiu davant del qual és procedent presentar les al·legacions: Ple de l'Ajuntament.  
Altres: des de l'endemà de la publicació de l'edicte s'aplica el règim de suspensió de llicències regulat en l'article 101.2 de la Llei Urbanística Valenciana, per a les llicències d'edificació en les àrees afectades per l'esmentada modificació.  
Les Coves de Vinromà, 21 de desembre de 2010.- L'alcalde: Jacobo Luis Salvador Serret.
Diari Oficial de la Generalitat Valenciana


Sumari del DOGV 6665, del 05-12-2011 (2011/11067)

Citació a termini a les persdones interessades en l'expedient de domini, excés de cabuda número 820/2011.
---------------------------------------------------------------------------------------------------------

### Dades del document

Número de DOGV
:   6665

Data del DOGV
:   05-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11843


Organisme emissor
:   Jutjat de Primera Instància Número 2 d'Orihuela

Tipus de document
:   Anunci

Citació a termini a les persdones interessades en l'expedient de domini, excés de cabuda número 820/2011. [2011/11668]  
Expedient de domini. Excés de cabuda 000820/7129-UAH  
De: Joaquín Giménez García, Efigenio Giménez García i José-Luis Giménez García.  
Procurador: Jaime Martínez Rico.  
Contra: Ministeri Fiscal.  
Procurador/a: -  
Raquel Manuel Sánchez, secretària judicial del Jutjat de Primera Instància número 2 d'Orihuela (Alacant).  
Que en aquest Jutjat es tramita l'expedient de domini número 820/2011, a instàncies de Joaquín Giménez García, Efigenio Giménez García i José-Luis Giménez García, representats pel procurador Jaime Martínez Rico, sobre rectificació de cabuda de la finca que s'insta a continuació.  
Rústica en terra de secà a Almoradí, paratge de Las Bóvedas, inscrita al Registre de la Propietat d'Almoradí amb el número 7.993, tom 830, llibre 92.  
Mitjançant aquest edicte, i en virtut del que s'ha ordenat en la provisió de hui, es convoquen les persones ignorades, a les quals poguera perjudicar la inscripció sol·licitada, perquè en el termini dels 10 dies següents a la publicació d'aquest edicte puguen comparéixer en l'expedient i al·leguen el que els convinga segons dret.  
  
Orihuela, 4 d'octubre de 2011.- La secretària judicial: Raquel Manuel Sánchez.
Diari Oficial de la Generalitat Valenciana


Sumari del DOGV 6617, del 27-09-2011 (2011/9743)

Informació pública de la dissolució i liquidació de la cooperativa.
-------------------------------------------------------------------

### Dades del document

Número de DOGV
:   6617

Data del DOGV
:   27-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9743


Organisme emissor
:   delicias del Mijares, COOP V.

Tipus de document
:   Anunci

Informació pública de la dissolució i liquidació de la cooperativa. [2011/9743]  
Susana Román Adelantado, Lorenzo Alberto Benedito Palos i Amadeo Albalat Jarque, liquidadors mancomunats de la Cooperativa, amb CIF T27500480, certifiquen que:  
Reunida l'Assemblea General de la Cooperativa el dia 1 de setembre de 2011, degudament convocada i celebrada de forma ajustada als preceptes legals i estatutaris establerts, s'aprova per unanimitat la dissolució i liquidació de la Cooperativa.  
  
Cirat, 22 de setembre de 2011.- Els liquidadors mancomunats: Susana Román Adelantado, Lorenzo Alberto Benedito Palos i Amadeo Albalat Jarque.
Diari Oficial de la Generalitat Valenciana


Sumari del DOGV 6474, del 07-03-2011 (2011/2605)

RESOLUCIÓ de 25 de febrer de 2011, de la consellera de Justícia i Administracions Públiques, per mitjà de la qual es disposa el cessament de M.ª Amparo Sanfeliu Marchante, com a personal eventual.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6474

Data del DOGV
:   07-03-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/2605


Data del document
:   25-02-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 25 de febrer de 2011, de la consellera de Justícia i Administracions Públiques, per mitjà de la qual es disposa el cessament de M.ª Amparo Sanfeliu Marchante, com a personal eventual. [2011/2605]  
De conformitat amb el que establix l'article 19 de la Llei 10/2010, de 9 de juliol, d'Ordenació i Gestió de la Funció Pública Valenciana, l'article 12 de la Llei 7/2007, de 12 d'abril, de l'Estatut Bàsic de l'Empleat Públic i l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Consell de la Generalitat, resolc:  
Cessar M.ª Amparo Sanfeliu Marchante, com a personal eventual de la Conselleria de Justícia i Administracions Públiques, i se li agraïxen els servicis prestats.  
El present cessament tindrà efectes de 28 de febrer de 2011.  
València, 25 de febrer de 2011.- La consellera de Justícia i Administracions Públiques: Paula Sánchez de León Guardiola.
Diari Oficial de la Generalitat Valenciana


Sumari del DOGV 6435, del 11-01-2011 (2010/13673)

RESOLUCIÓ d'1 de desembre de 2010, de la Direcció General d'Ordenació, Avaluació i Investigació Sanitària, de la Conselleria de Sanitat, per la qual sotmet a informació pública l'expedient d'autorització sanitària de l'Hospital del Vinalopó per a fer trasplantaments de teixit ossi i tendinós.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6435

Data del DOGV
:   11-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2010/13550


Organisme emissor
:   Conselleria de Sanitat

Tipus de document
:   Resolució

RESOLUCIÓ d'1 de desembre de 2010, de la Direcció General d'Ordenació, Avaluació i Investigació Sanitària, de la Conselleria de Sanitat, per la qual sotmet a informació pública l'expedient d'autorització sanitària de l'Hospital del Vinalopó per a fer trasplantaments de teixit ossi i tendinós. [2010/13205]  
En esta Direcció General d'Ordenació, Avaluació i Investigació Sanitària de la Conselleria de Sanitat de la Generalitat Valenciana s'instruïx l'expedient promogut per la Conselleria de Sanitat, a partir de la sol·licitud de Ramón Navarro Gómez, director de l'Hospital del Vinalopó, de l'autorització sanitària per a fer trasplantaments de teixit ossi i tendinós.  
Segons que preveu l'Orde de 18 d'abril de 2005, de la Conselleria de Sanitat, per la qual regula els procediments d'autorització sanitària de centres, servicis i establiments sanitaris, i en relació amb el que disposa el Decret 120/2007, de 27 de juliol, que aprova el Reglament Orgànic i Funcional de la Conselleria de Sanitat, resolc:  
Sotmetre este expedient a informació pública per un termini de 20 dies, a fi de que totes les persones interessades puguen examinar l'expedient i formular-hi les observacions que estimen oportunes dins del termini esmentat, que comença a comptar l'endemà de la publicació d'este anunci.  
L'expedient es troba en el Servici de Recursos Sanitaris de la Direcció General d'Ordenació, Avaluació i Investigació Sanitària de la Conselleria de Sanitat, situat a València, carrer de Misser Mascó, número 31, on poden examinar-lo les persones interessades. Les al·legacions s'han de presentar per escrit en les dependències de la Conselleria de Sanitat que s'han dit o en qualsevol òrgan administratiu dels que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 1 de desembre de 2010.- La directora general d'Ordenació, Avaluació i Investigació Sanitària: Pilar Viedma Gil de Vergara.
Diari Oficial de la Generalitat Valenciana


Sumari del DOGV 6651, del 15-11-2011 (2011/11550)

Notificació d'actuacions sobre expedients de foment d'ocupació de la província d'Alacant. Expedient número ECON11/2011/1203/03 i altres.
----------------------------------------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11997


Organisme emissor
:   Servei Valencià d'Ocupació i Formació

Tipus de document
:   Anunci

Notificació d'actuacions sobre expedients de foment d'ocupació de la província d'Alacant. Expedient número ECON11/2011/1203/03 i altres. [2011/11740]  
Procediment: resolució arxiu  
  
  
  
  
Procediment: acord d'inici procediment de reintegrament  
  
  
  
  
Procediment: resolució reintegrament  
  
  
 Per no haver-se pogut practicar la notificació, de forma personal i directa als interessats, de l'acte administratiu que s'indica a continuació, es procedix a la publicació d'un extracte de l'acte en el Diari Oficial de la Comunitat Valenciana de conformitat amb el que disposa l'article 61 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'article 59.5 del mateix text legal.   
  
  
  
  
Procediment: resolució denegatòria  
  
  
  
  
Procediment: requeriment de documentació  
  
  
  
  
Procediment: resolució recurs de reposició  
  
  
  
  
  
\* \* \* \* \*  
  
  
Procedimiento: resolución archivo.  
  
  
  
  
Procedimiento: acuerdo de inicio procedimiento de reintegro  
  
  
  
  
  
Procedimiento: resolución reintegro   
  
  
  
  
Procedimiento: resolución denegatoria  
  
  
  
  
Perquè l'interessat puga tindre coneixement íntegre de l'acte i en quede constància, podrà comparéixer, en el termini de 10 dies des de la publicació del present anunci en el Diari Oficial de la Comunitat Valenciana, en la Direcció Territorial d'Ocupació del SERVEF, situada en el carrer Pintor Lorenzo Casanova, número 6, cinquena planta, de dilluns a divendres de 09.00 a 14.00 hores.  
Es posa així mateix en coneixement dels interessats que contra les esmentades resolucions que esgoten la via administrativa, es podrà interposar recurs de reposició potestatiu en el termini d'un mes des de l'endemà de la recepció de la present notificació, o bé, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puga interposar qualsevol altre recurs que estime pertinent.  
  
Alacant, 7 de novembre de 2011.- La cap del Servici Territorial de Foment d'Ocupació: M. Teresa García Maestre.  
  
  
Procedimiento: requerimiento de documentación  
  
  
  
  
Procedimiento: resolución recurso de reposición  
  

Diari Oficial de la Generalitat Valenciana


Sumari del DOGV 6636, del 24-10-2011 (2011/10126)

Informació prèvia en relació amb l'inici del procediment de regularització o d'extinció de la Fundació d'Estudis Medievals Jaume II Fundació de la Comunitat Valenciana.
------------------------------------------------------------------------------------------------------------------------------------------------------------------------

### Dades del document

Número de DOGV
:   6636

Data del DOGV
:   24-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10616


Organisme emissor
:   Conselleria de Justícia i Benestar Social

Tipus de document
:   Anunci

Informació prèvia en relació amb l'inici del procediment de regularització o d'extinció de la Fundació d'Estudis Medievals Jaume II Fundació de la Comunitat Valenciana. [2011/10709]  
Com que aquesta Secretaria Autonòmica de Justícia raons d'interés públic en el general coneixement de l'obertura de l'esmentat període d'informació prèvia respecte de la Fundació que s'indica, es procedix a la publicació del seu anunci en el Diari Oficial de la Comunitat Valenciana i a l'exposició en el tauler d'edictes de l'ajuntament corresponent, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El que es fa públic per a general coneixement i perquè els possibles interessats puguen formular quantes al·legacions o reclamacions consideren oportunes davant de la Secretaria Autonòmica de Justícia de la Conselleria de Justícia i Benestar Social, Servei d'Entitats Jurídiques, carrer Avellanes, número 14, planta baixa, de València, i s'estableix un termini de 10 dies a aquest efecte, a comptar del següent al de la publicació del present anunci en el Diari Oficial de la Comunitat Valenciana.  
  
Fundació d'Estudis Medievals Jaume II Fundació de la Comunitat Valenciana.   
Últim domicili conegut: plaça d'Espanya, núm. 4, 3r, CP 03820 Alacant.  
Extracte del contingut: informació prèvia en relació amb l'inici del procediment de regularització registral o d'extinció de la Fundació.  
  
El que es comunica perquè en prengueu coneixement i efectes oportuns.  
  
València, 8 de setembre de 2011.- El secretari autonòmic de Justícia: Antonio Gastaldi Mateo.
Diari Oficial de la Generalitat Valenciana


Sumari del DOGV 6619, del 29-09-2011 (2011/9823)

Notificació de requeriment de reparació del dany. Expedient sancionador número EF-338-08 SAN.
---------------------------------------------------------------------------------------------

### Dades del document

Número de DOGV
:   6619

Data del DOGV
:   29-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9823


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de requeriment de reparació del dany. Expedient sancionador número EF-338-08 SAN. [2011/9823]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge, a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
  
Expedient número: EF-338-08 SAN.  
Entitat o persona interessada: Construroig, SL.  
Últim domicili conegut: Gran Via, 93-B. Guadassuar (València).  
  
Assumpte: requeriment de reparació del dany de l'expedient sancionador dictat per la secretària autonòmica, el 3 de juny de 2011.  
  
El corresponent expedient es troba en l'Àrea d'Inspecció de la Conselleria d'Infraestructures, Territori i Medi Ambient, carrer de Francesc Cubells, 7, 46002 València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, d'interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
  
València, 6 de setembre de 2011.- El sotssecretari: Gaspar Peral Ribelles.
Diari Oficial de la Generalitat Valenciana


Sumari del DOGV 6450, del 01-02-2011 (2011/5)

Notificació de la sentència dictada en el judici ordinari número 115/2009.
--------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el judici ordinari número 115/2009. [2011/5]  
Procediment ordinari 000115/2009-J  
Demandant: Christopher Marrable.  
Procuradora: Celia Sin Sánchez.  
Demandat: Morarim, SL.  
Domicili: -  
Silvia Vizcarro Catalá, secretària del Jutjat de Primera Instància 4 de Catarroja, faig saber:  
Que davant d'aquest Jutjat i secretaria al meu càrrec se segueixen les actuacions de procediment ordinari 000115/2009, a instàncies de Christopher Marrable contra Morarim, SL, i s'ha dictat la sentència de data 2 de novembre de 2010, que té la part dispositiva, literalment, com segueix:  
«Dispositiva  
Estime de forma íntegra la demanda interposada per Christopher Marrable contra l'entitat Morarim, SL, i dispose que s'expedisca un manament al notari Tobías Calvo Escamilla, a fi que emeta una segona còpia amb força executiva de l'escriptura de préstec amb garantia hipotecària, subscrita entre les parts en data 4 de agost de 2006, número 3025 del protocol, i que siga lliurada a la part actora perquè, si pertoca, accione segons convinga al seu dret. S'imposen les costes expressament a la part demandada.  
Notifiqueu aquesta resolució a les parts i feu-los saber que no és ferma, i que s'hi pot interposar un recurs d'apel·lació davant de l'Audiència Provincial de València, el qual es prepararà davant d'aquest Jutjat dins del termini de cinc dies hàbils comptador des de l'endemà de la seua notificació. Serà requisit necessari per a recórrer, en virtut de la Llei Orgànica 1/2009, de 3 de novembre, complementària de la Llei de Reforma Processal per a la Implantació de la Nova Oficina Judicial, la consignació en el compte de dipòsit i consignacions d'aquest Jutjat, obert en el Banco Español de Crédito, de la quantitat de 50 euros, i s'haurà d'indicar en el resguard d'ingrés que es tracta d'un recurs, seguit del codi 02, i s'indicarà com a tipus de recurs, civil-apel·lació. La consignació s'haurà d'acreditar mitjançant l'aportació del justificant bancari.  
Porteu testimoniança a les actuacions i registreu-la en el llibre que corresponga.  
Aquesta és la meua sentència, que pronuncie, mane i firme».  
I perquè així conste, i perquè valga de notificació al demandat Morarim, SL, en la forma establida en l'article 497.2 de la Llei d'Enjudiciament Civil, en relació amb l'article 164 del mateix text legal, s'expedeix aquest edicte, que serà fixat al tauler d'anuncis d'aquest Jutjat i publicat en el Diari Oficial de la Comunitat Valenciana.  
Catarroja, 2 de desembre de 2010.- La secretària: Silvia Vizcarro Catalá.
Diari Oficial de la Generalitat Valenciana


Sumari del DOGV 6510, del 29-04-2011 (2011/4877)

Notificació per compareixença de resolució de reintegrament d'ajuda. Expedient número 46/48/2010.
-------------------------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4877


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació per compareixença de resolució de reintegrament d'ajuda. Expedient número 46/48/2010. [2011/4877]  
S'ha intentat la notificació a Fernando Tarín Corachán (NIF 16021775J) dos vegades, i no s'ha pogut realitzar per causes no imputables a l'administració, de la resolució de l'expedient de reintegrament parcial de l'ajuda per destil·lació d'alcohol amb destinació a ús de boca de la campanya 2008-2009 i, per tant, se'n publica un extracte en el Diari Oficial de la Comunitat Valenciana, de conformitat amb l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.   
  
Perquè l'interessat puga tindre coneixement íntegre de l'acte i en quede constància, pot comparéixer en el termini de 10 dies des de la publicació d'este anunci en el Diari Oficial de la Comunitat Valenciana a la Conselleria d'Agricultura, Pesca i Alimentació, carrer de Joaquim Ballester, 39-7, de dilluns a divendres, en horari de 9.00 a 14.00 hores.  
  
Una vegada que haja transcorregut este termini sense que s'haja efectuat la compareixença, la notificació s'entendrà produïda a tots els efectes des de l'endemà.  
Referència: notificació de la resolució de l'expedient 46/48/2010, de reintegrament parcial de l'ajuda per destil·lació d'alcohol amb destinació a ús de boca de la campanya 2008-2009.  
  
València, 13 d'abril de 2011.- La directora general de Producció Agrària: Laura Peñarroya Fabregat.